Ipoly

Az Ipoly () folyó Szlovákiában és Magyarországon, a Duna egyetlen bal oldali mellékfolyója Magyarországon.

Földrajz 
Szlovákiában, a Vepor-hegységben ered, az Ipoly-hegy tövében (1058 m). Eleinte dél felé folyik. Itt létesült a Málnapataki-víztározó. Kálnónál délnyugat felé veszi az irányt, belépve a Nógrádi-medencébe. Magyarországot Ipolytarnócnál éri el. Szécsénykovácsinál nyugati irányba fordul, majd Balassagyarmat és Ipolyság érintése után ismét dél felé, ezen a  szakaszon a magyar-szlovák határon (Nógrád vármegye) folyik, kivétel a Tesmag és Tésa közötti szakasz, megkerüli a Börzsönyt, majd Szobnál ömlik a Dunába. A folyó jelenlegi hossza 212,43 km (szabályozás előtt 254 km), esése a teljes szakaszon 596 m. Vízjárása rendkívül ingadozó. Átlagos vízhozama Letkésnél 25,4 m³/s.

Mellékvizek 
Jelentősebb mellékvizei:
 Selmec-patak
 Lókos-patak
 Korpona-patak
 Fekete-víz
 Dobroda-patak
 Kemence-patak (bal)
 Börzsöny-patak (bal)
 Nyerges-patak (bal)
Jobb oldali mellékvizek- 
Krivány patak
Masková patak
Tiszovníki patak
Sztrácinyi patak
Kürtösi patak
Nagy patak

Élővilág 
Magyarországon egyedülálló állat- és növényfajok találhatóak a környéken. Ennek köszönhetően mára a térséget nemzeti parkká  nyilvánították (→Duna-Ipoly Nemzeti Park), az 1997-ben létrehozott nemzeti park több mint 2000 ha érintetlen területet mentett meg. A két part menti ország környezetvédőinek kezdeményezésére megalakult 1992-ben Ipolyságon az Ipoly Unió.

Az 1970-es években a szlovákiai területen folyószabályozási láz indult el, ez az Ipoly magyarországi területein is érezhető még ma is. A mára fennmaradt érintetlen területeket a nemzeti park védi. A folyó Magyarország egyik legszeszélyesebb folyója: volt rá példa, hogy szinte teljesen kiszáradt, volt, amikor az idegen szemlélő hajózható folyónak látta.

Adatok 
 

Az Ipoly vízgyűjtő területe

 Teljes (szabályozatlan) hossza: 
 Magyarországi hossza: 
 Esése (a teljes hosszon): 
 Vízgyűjtő terület: 
 Magyarországi terület: 
 Átlagos vízfelület magyar területen: 
 Növényzete: változó, kemény- és puhafa galériaerdők, égerligetek, gyep, sás, nádas
 Állatvilág: az Ipolyban közel 50 halfaj honos (a teljes hosszon)

Települések a folyó mentén 
(Zárójelben a szlovák név szerepel.)

 Sekcia, Látka (Látky) része
 Farkasvölgypuszta (Vičovo)
 Ipolypuszta (Ipeľ)
 Ipolypatakpuszta (Ipeľský Potok)
 Jópatakpuszta (Dobrý Potok)
 Málnapatak (Málinec)
 Ozdin (Ozdin)
 Hrabovská, Várkút (Hradište) része 
 Ipolybeszterce (Bystrička)
 Ipolymagyari (Uhorské)
 Ipolyróna (Rovnany)
 Poltár (Poltár)
 Ipolyszele (Zelené)
 Ipolyberzence (Breznička)
 Kálnó (Kalinovo)
 Pinc (Pinciná)
 Bolyk (Boľkovce)
 Ipolynyitra (Nitra nad Ipľom)
 Ipolygalsa (Holisa)
 Fülekkelecsény (Fiľakovské Kľačany)
 Lázipuszta (Lazy)

 Terbeléd (Trebeľovce)
 Terbeléd-Mulyadka (Muľka)
 Rapp (Rapovce)
 Panyidaróc (Panické Dravce)
 Kalonda (Kalonda)
 Vilke (Veľká nad Ipľom)
 Ipolytarnóc
 Kisdályó (Malé Dálovce)
 Litke
 Tőrincs (Trenč)
 Rárós (Rároš)
 Ráróspuszta
 Hámor
 Rárósmúlyad (Muľa)
 Nógrádszakál
 Bussa (Bušince)
 Ludányhalászi
 Csalár (Čeláre)
 Csalár-Kürt (Kírť)
 Pőstyénypuszta (Szécsény része)
 Petőpuszta (Peťov)
 Szécsénykovácsi (Kováčovce)

 Hugyag
 Ipolyvarbó (Vrbovka)
 Őrhalom
 Erdőszelestény (Selešťany)
 Tótgyarmat (Slovenské Ďarmoty)
 Balassagyarmat
 Újkóvár
 Kóvár (Koláre)
 Ipolyszög
 Nagycsalomja (Veľká Čalomija)
 Dejtár
 Ipolykeszi (Kosihy nad Ipľom)
 Ipolybalog (Balog nad Ipľom)
 Ipolyvece
 Ipolynagyfalu (Veľká Ves nad Ipľom)
 Ipolyhídvég (Ipeľské Predmostie)
 Drégelypalánk
 Tesmag (Tešmák)
 Hont
 Parassapuszta
 Homok (Homok)

 Ipolyság (Šahy)
 Pereszlény (Preseľany nad Ipľom)
 Gyerk (Hrkovce)
 Ipolyvisk (Vyškovce nad Ipľom)
 Bernecebaráti
 Szete (Kubáňovo)
 Lontó (Lontov)
 Tésa
 Ipolyszakállos (Ipeľský Sokolec)
 Perőcsény
 Vámosmikola
 Ipolybél (Bielovce) 
 Ipolypásztó (Pastovce) 
 Nagybörzsöny
 Ipolytölgyes
 Ipolykiskeszi (Malé Kosihy)
 Ipolyszalka (Salka)
 Letkés
 Leléd (Leľa)  
 Ipolydamásd
 Helemba (Chľaba)
 Szob

Történelem 
A folyó letkési szakaszán 2009 nyarán egy öt méter hosszú, egyetlen tölgyfából kifaragott bödönhajót találtak. Ez az első hajólelet, ami az Ipolyból került elő. A dendrokronológiai vizsgálat szerint a fát legkorábban 1698-ban vághatták ki. A roncsot kiemelték, és ideiglenesen egy bányatóba süllyesztették konzerválás céljából.

Az trianoni békeszerződés alapján a Magyarország és Csehszlovákia közötti határ megállapításakor a folyót határfolyónak tették meg. 1927 körül keletkezett az az ezzel kapcsolatos legenda, hogy az Ipolyt (a Ronyva patakkal együtt) a csehszlovák fél hajózhatónak állította be, és az így lehetett, az antant tárgyalók megtévesztésével, határfolyó. Ennek nincs alapja; a csehszlovák fél a határvonalat ennél is délebbre kívánta meghatározni.

Közlekedés 

Az első világháború előtt 47 közúti hídon lehetett átkelni a folyón. Jelenleg Letkés-Ipolyszalka, Ipolyság-Ipolyság-Homok, Ipolyság-Pereszlény felé, Balassagyarmat-Tótgyarmat, Szécsény (Pösténypuszta) - Pető és Rárós–Ráróspuszta határátkelőhelyeken vezet át híd a folyó alsó szakaszán. A legdélebbi megmaradt hidat Ipolydamásd és Helemba között 2000-ben a jeges ár vitte el, a  tervek szerint  ezt 2015-ig helyreállítják. Egy másik híd pedig Vámosmikola és Ipolypásztó között  épülhet meg . Az Ipoly (a Dunával együtt) kettéválasztja az Ister-Granum Eurorégió magyar és szlovák részeit. Az új hidak megépülésével Pest vármegye és a szlovákiai Nyitrai kerület korábban összetartozó részei újra közös gazdasági régiót alkothatnak. A hidak építésével egyidejűleg tervbe van véve a Tésa és Ipolyvisk közötti közúti kapcsolat helyreállítása is. Ezenkívül van még egy sor vasúti híd is, és természetesen említeni kell a Kalonda és az áradat közötti hidakat.

Jegyzetek

Források

Török Tamás 2018: Alsó-Ipoly mente vízneveinek lexikális-morfológiai jellemzői. In: Kétnyelvűség – Hátrány vagy esély?
Vladimír Mitáš 2017: Slovenské povodie Ipľa v dobe halštatskej (stav výskumu). Studia Historica Nitriensia 21 - supplementum, 283-296.
Fábián Szilvia - Roderick B. Salisbury - Serlegi Gábor - Nicklas Larsson - Guba Szilvia - Bácsmegi Gábor 2016: Kulturális kapcsolatok és cserekereskedelem: Az első földművelők az Ipoly völgyében. Magyar Régészet 2016 tavasz.
Török Tamás 2011: Ipoly mente helynevei.
Jan Eisner 1946: Dvě přilby typu baldenheimského z Poiplí. Historica slovaca III/IV.

További információk 

 Ipoly.lap.hu – Linkgyűjtemény
 Egy túra a folyón
 Az Ipoly folyó és horgászata – Mohosz.hu
 Ipoly Televízió
 Ipoly Erdő Zrt.
 Vízitúra az Ipoly alsó szakaszán – Ipolymente-Börzsöny Natúrpark Egyesület
 Az Ipoly vonzásában - Turizmus, horgászat, szálláshely Perőcsényben

 
Szlovákia folyói 
A Duna mellékfolyói 
Határfolyók 
Magyarország folyóvizei